Source: http://sport24bacau.ro/fotbal-liga-3-aerostar-continua-fara-greseala-csm-bacau-obtine-primele-puncte/
Timestamp: 2020-07-05 23:08:36+00:00

Document:
FOTBAL, Liga 3 | Aerostar continuă fără greșeală. CSM Bacău obține primele puncte - Sport24Bacău FOTBAL, Liga 3 | Aerostar continuă fără greșeală. CSM Bacău obține primele puncte - Sport24Bacău
FOTBAL, Liga 3 | Aerostar continuă fără greșeală. CSM Bacău obține primele puncte
Etapa a treia a Ligii 3 le-a avut drept protagoniste pe echipele din Bacău, ce au reușit să obțină două victorii importante în campionat.
CS Aerostar Bacău s-a impus pe terenul nemțenilor de la FC Ozana Târgu Neamț cu scorul de 2-1, după ce la pauză au fost conduși. Pentru gazde a deschis scorul Moisi, în minutul 19, ca mai apoi, în partea a doua, Nemțanu să restabilească egalitatea din penalty (minutul 67).
Alexandru Zaharia a marcat golul victoriei cu un sfert de oră înaintea fluierului final, menținându-i astfel pe „aviatori” pe podium cu punctaj maxim, devansați de Bucovina Rădăuți doar prin prisma golaverajului.
În celălalt meci, CSM Bacău a spart gheața timidității de debut de liga 3, învingând Sporting Liești pe Stadionul Letea la limită, scor 1-0. Victoria a fost adusă de reușita lui Preda, din minutul 52. Formația antrenată de Gheorghe Penoff și Giani Florian părăsește astfel ultimul loc, urcând șase poziții, până pe treapta a zecea.
Etapa viitoare CS Aerostar va înfrunta liderul Bucovina Rădăuți pe teren propriu, într-un meci ce va decide cine se va afla în vârful ierarhiei și după etapa a patra, în timp ce CSM Bacău va întâlni ACS KSE Târgu Secuiesc în deplasare, echipă care a înregistrat doar rezultate de egalitate până în acest moment.
← HANDBAL, Divizia A (f) |,,Studentele” încep cu o victorie noul sezon: CS Știința Bacău – Național Brașov 41-32 (22-14)
HANDBAL, Juniori (masculin) | Debut cu victorie pentru juniorii II și III ai CSM Bacău în Campionatul Național →

References: CSM 
 CSM 
 CSM 
 CSM 
 CSM 
 CSM